|  |
| --- |
| **Dienvidkurzemes novada pašvaldība** |

Lielā iela 54, Grobiņa, Dienvidkurzemes novads, LV-3430, reģistrācijas Nr.90000058625,

tālr. 63490458, e-pasts pasts@dkn.lv, www.dkn.lv

Dienvidkurzemes novada pašvaldības domes saistošie noteikumi Nr. 2025/\_\_

2025.gada \_\_.\_\_\_\_\_\_\_\_\_

**Par rūpnieciskās zvejas tiesību iznomāšanas kārtību Dienvidkurzemes novada administratīvajā teritorijā**

*Izdoti saskaņā ar*

*Pašvaldību likuma 44.panta otro daļu*

*Ministru kabineta 2009.gada 11.augusta*

*noteikumu Nr.918 “Noteikumi par rūpnieciskās*

 *zvejas tiesību nomu un zvejas tiesību*

*izmantošanas kārtību” 71.3 punktu*

**I Vispārīgie jautājumi**

1. Saistošie noteikumi (turpmāk – Noteikumi) nosaka kārtību, kādā Dienvidkurzemes novada pašvaldība (turpmāk – Pašvaldība), pildot valsts deleģētās funkcijas zvejas tiesību izmantošanas organizēšanas jomā, izsniedz speciālo atļauju (licenci) komercdarbībai zvejniecībā iekšējos ūdeņos, piešķir rūpnieciskās zvejas tiesību nomu, nosaka nomas termiņu un nomas maksas samaksas kārtību komerciālai zvejai un pašpatēriņa zvejai Baltijas jūras piekrastes ūdeņos (turpmāk – Piekrastes ūdeņi) un iekšējos ūdeņos Pašvaldības administratīvajā teritorijā, kā arī kārtību, kādā tiek izsniegta atļauja rūpnieciskās zvejas zvejniekiem iebraukšanai Baltijas jūras krasta kāpu aizsargjoslā.
2. Noteikumu mērķis ir noteikt rūpnieciskās zvejas tiesību nomas iesniegumu iesniegšanas un izskatīšanas kārtību Pašvaldībā un piešķiramo rūpnieciskās zvejas limitu sadales kārtību.
3. Rūpnieciskās zvejas tiesības iznomā juridiskām un fiziskām personām, nosakot zvejas vietu, rūpnieciskās zvejas rīku veidu, skaitu, nozvejas limitu apjomu.

**II Speciālās atļaujas (licences) komercdarbībai iekšējos ūdeņos saņemšana**

1. Juridiskai personai komerciālai zvejai iekšējos ūdeņos Pašvaldības administratīvajā teritorijā jāsaņem Pašvaldības izdota speciālā atļauja (licence) komercdarbībai zvejniecībā.
2. Lai saņemtu speciālo atļauju (licenci), juridiskā persona iesniedz Pašvaldībā iesniegumu, kurā norādīti juridiskās personas iesniedzēja rekvizīti, informācija par iepriekšējā gada nozveju (ja iepriekš ir izdota speciālā atļauja (licence) vai noslēgts Līgums), pievienojot dokumentus saskaņā ar Ministru kabineta 2009. gada 8. septembra noteikumiem Nr. 1015 "[Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu](https://likumi.lv/ta/id/197452-kartiba-kada-izsniedz-specialo-atlauju-licenci-komercdarbibai-zvejnieciba-ka-ari-maksa-valsts-nodevu-par-specialas-atlaujas-lic...)".
3. Lēmumu par speciālās atļaujas (licences) izsniegšanu vai atteikumu to izdot, pēc visu dokumentu saņemšanas, pieņem Pašvaldības Zvejas rīku sadales komisija (turpmāk – Komisija). Speciālo atļauju (licenci) izsniedz uz pieciem gadiem.

**III Rūpnieciskās zvejas tiesību nomas iesniegumu iesniegšanas un izskatīšanas kārtība**

1. Informācija par iespēju pretendēt uz rūpnieciskās zvejas tiesību nomu tiek publicēta Pašvaldības oficiālajā tīmekļa vietnē [www.dkn.lv](http://www.dkn.lv).
2. Katru gadu no 15. septembra līdz 15. oktobrim jāiesniedz iesniegums (1. vai 2. pielikums), lai pretendētu uz rūpnieciskās zvejas tiesību nomu pašpatēriņa zvejai.
3. Katru gadu no 15. septembra līdz 15. oktobrim jāiesniedz iesniegums (1. vai 2. pielikums) komerciālai zvejai tām juridiskām personām, kurām nav spēkā esošs Līgums, kā arī tām juridiskām personām, kurām ir spēkā esošs Līgums, bet tiek plānotas izmaiņas zvejas rīku limitos.
4. Pretendents iesniegumu var iesniegt:
	1. elektroniski valsts pārvaldes pakalpojumu portālā Latvija.lv;
	2. nosūtot uz oficiālo elektronisko adresi vai e-pastu: pasts@dkn.lv atbilstoši normatīvajiem aktiem par elektronisko dokumentu noformēšanu;
	3. nosūtot pa pastu uz adresi: Lielā iela 54, Grobiņa, Dienvidkurzemes nov., LV-3430;
	4. iesniedzot personīgi jebkurā Pašvaldības klientu apkalpošanas centrā.
5. Iesniegumam pievieno dokumentu kopiju, kas apliecina rūpnieciskajā zvejā izmantojamās laivas reģistrāciju vai līgumu par reģistrētas laivas nomu/ patapinājumu.
6. Iesniegumu izvērtē un lēmumu par rūpnieciskās zvejas tiesību nomas apstiprināšanu, noraidīšanu vai izbeigšanu, pieņem Komisija līdz kārtējā gada 15. decembrim.
7. Komisija koordinē rūpnieciskās zvejas tiesību nomas jautājumus, pieņem iesniegumus, sagatavo nepieciešamos dokumentus lēmuma pieņemšanai par zvejas tiesību nomas līgumu slēgšanu, zvejas rīku un nozvejas limitu sadali.
8. Pamatojoties uz Komisijas pieņemto lēmumu, ar zvejas pārvaldību saistītos datus Komisija ievada Latvijas zivsaimniecības integrētā kontroles un informācijas sistēmā (turpmāk – LZIKIS), sagatavo Rūpnieciskās zvejas tiesību nomas līgumu (turpmāk – Līgums), rūpnieciskās zvejas tiesību nomas līguma protokolu (turpmāk – Protokols) un izdod zvejas atļauju (licenci).
9. Komisija pieprasa Valsts vides dienestam ziņas un pārbauda, vai pretendents:
	1. līdz kārtējā gada 1. jūlijam ir sācis izmantot viņam noteikto zvejas rīku skaita limitu vai izmantojis mazāk nekā trīs ceturtdaļas no noteiktā zvejas rīku skaita limita.
	2. kalendārā gada laikā izdarījis zvejniecību regulējošo normatīvo aktu pārkāpumus (zvejojis bez licences, zvejojis lieguma laikā, zvejojis citā reģionā, nav reģistrējis nozveju, ledus sezonas laikā pieļāvis zivju nosmakšanu murdā) vai nav ievērojis iepriekš noslēgtā Līguma nosacījumus.)
10. Ja tiek konstatēti 14. punktā minētie pārkāpumi, Līgums var tikt pārtraukts un zaudētas tiesības uz zvejas tiesību nomu nākamajā gadā.

**III Zvejas limitu sadales kritēriji un kārtība**

1. Komisija, lemjot par zvejas limitu sadali, ņem vērā zvejniecību regulējošos ārējos normatīvos aktos noteikto limita kopējo apjomu un nodrošina, ka kopējais pretendentiem iedalītais rūpnieciskās zvejas rīku skaits nepārsniedz Pašvaldībai noteikto zvejas rīku skaita un nozvejas limitu.
2. Lemjot par rūpnieciskās zvejas tiesību nomu juridiskai personai, priekšroka dodama iepriekšējam rūpnieciskās zvejas tiesību nomniekam, kura juridiskā adrese ir reģistrēta Pašvaldības teritorijā, kurš ievērojis zveju regulējošos normatīvos aktus un ir pildījis iepriekš noslēgtā Līguma nosacījumus.
3. Lemjot par pašpatēriņa zvejas tiesību nomu fiziskai personai, priekšroka dodama šādā secībā pretendentam, kuram:
	1. deklarētā dzīvesvieta ne mazāk kā vienu gadu ir Pašvaldības administratīvajā teritorijā un kuram piederošais nekustamais īpašums atrodas Pašvaldības administratīvajā teritorijā, un ar kuru iepriekšējā gadā bija noslēgts Līgums;
	2. deklarētā dzīvesvieta ne mazāk kā vienu gadu ir Pašvaldības administratīvajā teritorijā un ar kuru iepriekšējā gadā bija noslēgts Līgums;
	3. deklarētā dzīvesvieta ne mazāk kā vienu gadu ir Pašvaldības administratīvajā teritorijā vai kuram piederošais nekustamais īpašums atrodas Pašvaldības administratīvajā teritorijā, un ar kuru iepriekšējā gadā nav bijis noslēgts Līgums
	4. deklarētā dzīvesvieta nav Pašvaldības administratīvajā teritorijā, un ar kuru iepriekšējā gadā ir bijis noslēgts Līgums;
	5. deklarētā dzīvesvieta nav Pašvaldības administratīvajā teritorijā, un ar kuru iepriekšējā gadā nav bijis noslēgts Līgums;
	6. iesniegums iesniegts pēc 8. punktā noteiktā termiņa.
4. Ja rūpnieciskās zvejas tiesību nomas iesniegumu skaits ar vienādām prioritārām tiesībām pārsniedz rūpnieciskās zvejas tiesību nomas iespējas, Komisija organizē rūpnieciskās zvejas tiesību nomas izsoli, atbilstoši zvejniecību regulējošiem ārējiem normatīvajiem aktiem. Ja tiek konstatēti zveju regulējošo normatīvo aktu vai iepriekš noslēgtā Līguma pārkāpumi, zvejas nomas līgums var tikt pārtraukts vai var tikt zaudētas tiesības uz zvejas tiesību nomu nākamajā gadā.
5. Ja juridiska persona atsakās no tai iznomātā zvejas rīku limita vai zvejas rīku limita daļas, tad komerczvejniekiem savstarpēji vienojoties, zvejas rīku limita daļu iespējams savstarpēji sadalīt. Ja savstarpēja vienošanās netiek panākta, tad konkrētais zvejas rīku apjoms tiek nodots izsolei.

**IV Zvejas tiesību nomas termiņi**

1. Termiņš, uz kādu Pašvaldība slēdz rūpnieciskās zvejas tiesību nomas līgumu:
	1. komerciālai zvejai ar Pašvaldības administratīvajā teritorijā reģistrētu juridisku personu:
		* 1. pirmreizēji – pieci gadi;
			2. atkārtoti – līdz 15 gadiem;
	2. komerciālai zvejai ar citas pašvaldības administratīvajā teritorijā reģistrētu juridisku personu – līdz pieciem gadiem.
	3. pašpatēriņa zvejai ar fizisku personu – uz vienu gadu līdz kārtējā gada 31.decembrim.
2. Pretendentam Līgums, protokols, zvejas atļauja (licence) ir jāparaksta līdz kārtējā gada 1. martam.
3. Noteikumu 23. punktā noteiktā pienākuma neizpildes gadījumā Komisijai ir tiesības pieņemt lēmumu par pretendentam piešķirto pašpatēriņa zvejas tiesību atcelšanu un zvejas tiesības iespējams iegūt citam pretendentam.

**V Nomas maksas samaksas kārtība**

1. Maksa par zvejas tiesību nomu tiek noteikta uz gadu, neatkarīgi no Līguma darbības laika, pamatojoties uz Protokolā noteikto zvejas rīku veidu, skaitu, un zvejas vietu.
2. Zvejas tiesību nomas maksa jāveic:
	1. pašpatēriņa zvejai – pirms Līguma un Protokola saņemšanas, uzrādot maksājuma apliecinošu dokumentu, bet ne vēlāk kā līdz kārtējā gada 1.martam;
	2. komerciālai zvejai – līdz kārtējā gada 30. jūnijam.
3. Maksu par zvejas tiesību nomu var veikt bezskaidras naudas norēķinu veidā ar pārskaitījumu Pašvaldības kontā vai skaidrā naudā, samaksājot Pašvaldības kasē.

**VI** **Kārtība, kādā tiek izsniegta atļauja rūpnieciskās zvejas zvejniekiem iebraukšanai Baltijas jūras krasta kāpu aizsargjoslā**

1. Lai saņemtu atļauju (3. pielikums) iebraukšanai Baltijas jūras krasta kāpu aizsargjoslā pa iebraucamiem ceļiem vai ielām, kas saistīta ar rūpnieciskās zvejas iespējas nodrošināšanu, pretendents iesniegumā norāda transporta līdzekļa nosaukumu, marku un valsts reģistrācijas numuru.
2. Zvejas rīku sadales komisija 28. punktā norādīto atļauju pretendentam, kurš ir noslēdzis Līgumu, izsniedz:
	1. komerciālai rūpnieciskai zvejai – ne vairāk kā diviem transporta līdzekļiem;
	2. pašpatēriņa rūpnieciskai zvejai – ne vairāk kā vienam transporta līdzeklim.
3. Atļaujas darbības termiņš tiek noteikts līdz kārtējā gada 31. decembrim.

**VII Lēmuma apstrīdēšana**

1. Komisijas lēmumu var pārsūdzēt viena mēneša laikā no tā spēkā stāšanās dienas Dienvidkurzemes novada pašvaldības domē. Dienvidkurzemes novada pašvaldības domes lēmumu var pārsūdzēt viena mēneša laikā no tā spēkā stāšanās dienas Administratīvā tiesā Administratīvā procesa likuma noteiktā kārtībā.

**VIII Noslēguma jautājums**

1. Ar šo noteikumu spēkā stāšanās brīdi spēku zaudē 2023. gada 28. septembra Dienvidkurzemes novada pašvaldības noteikumi “Noteikumi par rūpnieciskās zvejas tiesību iznomāšanas kārtību Dienvidkurzemes novada administratīvajā teritorijā”.

[1. pielikums](https://likumi.lv/wwwraksti/2023/087/BILDES/SN_10/P1.DOCX)

Dienvidkurzemes novada pašvaldības domes

2025. gada \_\_.\_\_\_\_\_\_\_\_\_

Saistošiem noteikumiem Nr. 2025/\_\_\_

**Dienvidkurzemes novada pašvaldībai**

#### **IESNIEGUMS**

**rūpnieciskās zvejas nomas tiesību un zvejas rīku limita piešķiršanai Baltijas jūras piekrastē** \_\_\_\_\_\_\_\_\_\_\_\_\_\_\_\_\_\_\_\_\_\_\_ **pagasta teritorijā 202**\_\_\_**. gadā**

|  |  |
| --- | --- |
| Iesniedzējs |  |
|  | *(vārds, uzvārds / uzņēmuma nosaukums) (personas kods / reģistrācijas numurs)* |
|  |  |
|  | *(deklarētā dzīvesvietas adrese / reģistrācijas adrese)* |
| *(tālruņa numurs / e-pasts)* |

Pieprasītie zvejas rīki:

**Komerciāliem zvejniekiem:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Zvejas rīks | Reņģu stāvvads | Zivju murds | Lucīšu murds | Zivju tīkls100 m | Reņģu tīkls100 m | Zivju āķi100 gab. | Zivju vads | Akmeņplekstu tīkls | Plekstu vads | Apaļo jūras grunduļu murds |
| skaits (gab.) |   |   |   |   |   |   |  |  |   |   |

t.sk. zivju tīkli apaļā jūrasgrunduļu zvejai \_\_\_\_\_\_\_\_ (gab.)

**Pašpatēriņa zvejniekiem:**

|  |  |  |  |  |
| --- | --- | --- | --- | --- |
| Zvejas rīks | Zivju tīkls100 m/ 50 m | Reņģu tīkls100 m/ 50 m | Lucīšu murds | Zivju āķi 100 gab. |
| skaits (gab.) |   |   |   |   |

**Iesniegumam pievienots:**

⎕ laivas Nr. \_\_\_\_\_\_\_\_\_\_\_\_\_ reģistrācijas apliecības Nr. \_\_\_\_\_\_\_\_\_\_\_\_\_\_\_ kopija.

⎕ savstarpējās vienošanās dokumenta par peldošā transportlīdzekļa izmantošanu kopiju, ja zvejai izmanto citai personai piederošu peldošu transportlīdzekli;

Lūdzu izsniegt atļauju iebraukšanai Baltijas jūras krasta kāpu aizsargjoslā

|  |
| --- |
|  |
| *transporta līdzekļa marka, modelis, reģistrācijas Nr.* |

**\* Apliecinu, ka esmu iepazinies ar rūpniecisko zveju reglamentējošiem tiesību aktiem.**

|  |  |  |  |
| --- | --- | --- | --- |
| Iesniegšanas datums: |  | Paraksts |  |

**Datu aizsardzības atruna** Dienvidkurzemes novada pašvaldība ar šo apliecina, ka informācija un personas dati, ko Jūs esat iesniedzis saistībā ar šo iesniegumu, tiks apkopoti, apstrādāti un glabāti saskaņā ar Eiropas Parlamenta un Padomes Regulu (ES) [2016/679](http://eur-lex.europa.eu/eli/reg/2016/679/oj/?locale=LV) (2016. gada 27. aprīlis) par fizisko personu aizsardzību attiecībā uz personas datu apstrādi un šādu datu apstrādi un ar ko atceļ Direktīvu [95/46](http://eur-lex.europa.eu/eli/dir/1995/46/oj/?locale=LV) EK (Vispārīgā datu aizsardzības regula) prasībām, attiecībā uz personu datu aizsardzību. Iesniegto personas datu pārzinis ir Dienvidkurzemes novada pašvaldība, juridiskā adrese Lielā iela76, Grobiņa, Dienvidkurzemes novads.

Iesniedzot savus datus, Jūs piekrītat, ka dati tiek apstrādāti un uzglabāti visu šeit norādīto datu apstrādes laiku, kā arī normatīvajos aktos noteiktajos gadījumos pēc sākotnējās datu apstrādes tik ilgi, cik tas būtu nepieciešams.

Jums ir tiesības jebkurā laikā prasīt savu datu atjaunošanu, kā arī informāciju par Jūsu personas datu lietošanu. Esmu informēts (-a), ka pašvaldībai ir tiesības pārbaudīt iesniegumā norādīto ziņu patiesumu, tai skaitā atbilstību valsts reģistros iekļautajām ziņām.

2. pielikums

Dienvidkurzemes novada pašvaldības domes

2025. gada \_\_.\_\_\_\_\_\_\_\_\_

Saistošiem noteikumiem Nr. 2025/\_\_\_

**Dienvidkurzemes novada pašvaldībai**

#### **IESNIEGUMSrūpnieciskās zvejas nomas tiesību un zvejas rīku limitu piešķiršanai iekšējos ūdeņos 202\_\_\_. gadā**

|  |  |
| --- | --- |
| Iesniedzējs |   |
|  | *(vārds, uzvārds / uzņēmuma nosaukums) (personas kods / reģistrācijas numurs)* |
|  |  |
|  | *(deklarētā dzīvesvietas adrese / reģistrācijas adrese)* |
| *(tālruņa numurs / e-pasts)* |
| Lūdzu piešķirt rūpnieciskās zvejas tiesību nomu **komerciālai/ pašpatēriņa** zvejai |  |
|  | *(vajadzīgo pasvītrot)* | *(ūdenstilpes nosaukums)* |
| un iedalīt šādus zvejas limitus: |  |
|  | *(zvejas rīka nosaukums, skaits, garums metros)* |

**Iesniegumam pievienots:**

⎕ laivas Nr. \_\_\_\_\_\_\_\_\_\_\_\_\_ reģistrācijas apliecības Nr. \_\_\_\_\_\_\_\_\_\_\_\_\_\_\_ kopija.

⎕ savstarpējās vienošanās dokumenta par peldošā transportlīdzekļa izmantošanu kopiju, ja zvejai izmanto citai personai piederošu peldošu transportlīdzekli;

**\* Apliecinu, ka esmu iepazinies ar rūpniecisko zveju reglamentējošiem tiesību aktiem**.

|  |  |  |  |
| --- | --- | --- | --- |
| Iesniegšanas datums: |   | Paraksts |   |
|  |   |   |   |

**Datu aizsardzības atruna:** Dienvidkurzemes novada pašvaldība ar šo apliecina, ka informācija un personas dati, ko Jūs esat iesniedzis saistībā ar šo iesniegumu, tiks apkopoti, apstrādāti un glabāti saskaņā ar Eiropas Parlamenta un Padomes Regulu (ES) 2016/679 (2016. gada 27. aprīlis) par fizisko personu aizsardzību attiecībā uz personas datu apstrādi un šādu datu apstrādi un ar ko atceļ Direktīvu 95/46 EK (Vispārīgā datu aizsardzības regula) prasībām, attiecībā uz personu datu aizsardzību.

Iesniegto personas datu pārzinis ir Dienvidkurzemes novada pašvaldība, juridiskā adrese Lielā iela76, Grobiņa, Dienvidkurzemes novads. Iesniedzot savus datus, Jūs piekrītat, ka dati tiek apstrādāti un uzglabāti visu šeit norādīto datu apstrādes laiku, kā arī normatīvajos aktos noteiktajos gadījumos pēc sākotnējās datu apstrādes tik ilgi, cik tas būtu nepieciešams.

Jums ir tiesības jebkurā laikā prasīt savu datu atjaunošanu, kā arī informāciju par Jūsu personas datu lietošanu. Esmu informēts (-a), ka pašvaldībai ir tiesības pārbaudīt iesniegumā norādīto ziņu patiesumu, tai skaitā atbilstību valsts reģistros iekļautajām ziņām.

3. pielikums

Dienvidkurzemes novada pašvaldības domes

2025. gada \_\_.\_\_\_\_\_\_\_\_\_

Saistošiem noteikumiem Nr. 2025/\_\_\_

|  |
| --- |
| **Dienvidkurzemes novada pašvaldība** |

Lielā iela 54, Grobiņa, Dienvidkurzemes novads, LV-3430, reģistrācijas Nr.90000058625,

tālr. 63490458, e-pasts pasts@dkn.lv, www.dkn.lv

**ATĻAUJA NR. \_\_\_\_\_\_**

**Datums:** \_\_\_\_\_\_\_\_\_\_\_

|  |  |
| --- | --- |
| **Izdota:** |  |
| *(vārds, uzvārds / uzņēmuma nosaukums)* |
|  |
| *(personas kods / reģistrācijas numurs)* |

|  |
| --- |
| Iebraukšanai Baltijas jūras piekrastes un krasta kāpu aizsargjoslā un pludmalē pa laivu pievešanas ceļiem, rūpnieciskās zvejas tiesību nomas izmantošanai, ar transporta līdzekli \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ar reģistrācijas Nr. \_\_\_\_\_\_\_\_\_\_\_\_\_\_\_\_\_\_\_. |
|  *(marka, modelis)* |

**Pamatojums:** Rūpnieciskās zvejas tiesību nomas līgums Nr. \_\_\_\_\_\_\_.

**Atļauja izdota:** Dienvidkurzemes novada pašvaldībā.

**Atļauja derīga:** Dienvidkurzemes novada \_\_\_\_\_\_\_\_\_\_\_\_\_\_\_ pagasta administratīvajā teritorijā līdz 20\_\_\_. gada 31. decembrim.

|  |  |  |
| --- | --- | --- |
| Dienvidkurzemes novada pašvaldības Zvejas rīku sadales komisijas priekšsēdētājs |   |   |
|   | *vārds, uzvārds, paraksts* |   |